stanford-oval/wikipedia huggingface dataset:
Asiaa.

| Asiaa>  Vintiöt |
| --- | --- | --- |

Albumin kansikuva
Studioalbumin tiedot
 Äänitetty : 1995
 Julkaistu: 1995
 Formaatti: CD, C-kasetti
 Tyylilaji: huumorimusiikki
 Kesto: 43.20
 Levy-yhtiö: BMG
Asiaa. on Vintiöt-televisiosarjan pohjalta tehty musiikkialbumi, joka julkaistiin vuonna 1995. Jotkin kappaleet on Vintiöt Naked-DVD:llä musiikkivideoina. Albumi pysyi Suomen virallisella listalla neljä viikkoa; paras sijoitus oli 21. viikolla 30/1995.
Albumin kansikuvassa Samuli Edelmannin vartalon tilalla on Juha Veijosen vartalo. Kuvamanipulaatio tehtiin Samulin vaatimuksesta; hän ei halunnut näyttää lihavalta albumin kannessa.
Kappaleet

VR:n laulajat – Myykö levy – 0.21
Kesämies – Kesämies – 4.34
VR:n Laulajat – Lähtisitkö kanssani makuuvaunulle – 0.15
Rane Ja Keravan Kollit – Hei Rane! – 4.59 (Asiaamix)
Katusoittajat – Varjomiehet reggae – 0.46
Kaido Kuukapp & voimlemised kärpsed – Eesti aerobic – 3.25
Sakari Kaulaote – Legenda – 4.24
Tervasaaren kesäteatteri esittää – Myrskyluodon Maija – 2.10
Moilanen – You Got the Power (You Are My Neighbour) – 5.20
VR:n Laulajat – Konnari juoksi yli järven – 0.48
Mara & Ile & Crusifix – Mitään en oo ottanu! – 3.49
Rane Ja Keravan Kollit – Kuka on kingi? – 4.21
VR:n Laulajat – Ihana juna – 0.56
Mc Cloud & Wyatt Earp – Portsareiden ylivaltaa – 5.33
VR:n Laulajat – Menolippu – 1.39
Adelisa Grabus

| Henkilötiedot |
| --- | --- | --- | --- |
Syntymäaika: 26. toukokuuta 1996
Syntymäpaikka: , Ruotsi
Pelipaikka: hyökkääjä
Seura
Seura: Växjö DFF
Pelinumero: 14
Seurat
| Vuodet | Seura | O | (M) |
| 2013–2018 | KIF Örebro | 48 | (6) |
| 2019– | Växjö DFF |  |  |
| Yhteensä | Yhteensä | 48 | (6) |
Maajoukkue
| 2012–2013 | Ruotsi U17 | 6 | (1) |
 Seurajoukkueuran tilastot kattavat vain kansalliset sarjat.
Adelisa Grabus (s. 26. toukokuuta 1996 Ruotsi) on ruotsalainen jalkapalloilija, pelipaikaltaan hyökkääjä. Hän pelaa nykyisin Damallsvenskan-joukkue Växjön paidassa
Antonio Literes Carrión

Antonio Literes Carrión (tai de Literes, Lliteres i Carrió, 18. kesäkuuta 1673 Artà, Mallorca – 18. tammikuuta 1747 Madrid) oli espanjalainen barokkisäveltäjä ja Madridin kuninkaallisen kapellin kontrabasson ja vihuelan soittaja. Hän sävelsi oopperoita ja muuta näyttämömusiikkia sekä kirkkomusiikkia.
Useimmat Literesin oopperoista syntyivät, kun säveltäjä oli maanpaossa Ranskassa Espanjan perimyssodan vuosina 1707–1709. Hänen seitsemästä zarzuelastaan tärkeimpiä ovat Júpiter y Danae (1700), Accis y Galatea (1708) ja El estrago en la fineza, Júpiter y Semele (“Turmio kohteliaisuudessa, Jupiter ja Semele”, 1718).
Literesin poika Antonio Literes Montalbo toimi säveltäjänä ja urkurina Ferdinand VI:n aikana.
Aarne Selinheimo

| Aarne Selinheimo |
| --- | --- |

Henkilötiedot
Muut nimet:  Aarne Kotovalko Veikko Vilho Selinheimo
Syntynyt: 27. heinäkuuta 1898 Helsinki
Kuollut: 29. lokakuuta 1939 (41 vuotta) Helsinki
Muut tiedot
Järjestö:  Suomen Rauhanliitto, Suomen Antimilitaristinen liitto, Suomen sodanvastustajain liitto
Aarne Kotovalko Veikko Vilho Selinheimo (vuoteen 1906 Selin; 27. heinäkuuta 1898 Helsinki – 29. lokakuuta 1939 Helsinki) oli suomalainen antimilitaristi ja rauhanliikkeen vaikuttaja 1920- ja 1930-luvuilla.
Selinheimo oli vuonna 1920 mukana perustamassa Suomen Rauhanliittoa ja perusti 1923 radikaalimman Suomen Antimilitaristisen liiton, jonka keskushahmo hän oli. Hän oli kiihkeä rauhanaatteen kannattaja ja hänen idealisminsa ajoi hänet usein vaikeuksiin viranomaisten kanssa. Suomen Antimilitaristisen liiton ideologia nähtiin kommunismia muistuttavana ja Etsivä Keskuspoliisi yritti useasti lakkauttaa liiton. Selinheimon merkittävin saavutus oli 1929–1931 käyty kansainväliset mittasuhteet saavuttanut kampanja vankilaan tuomitun aseistakieltäytyjän Arndt Pekurisen puolesta. Kampanjointi johti Suomen ensimmäisen siviilipalveluslain eli niin sanotun Lex Pekurisen säätämiseen keväällä 1931.
Althea Gibson

| Althea Gibson |
| --- | --- |
 Althea Gibson vuonna 1956.
Henkilötiedot
Syntynyt: 25. elokuuta 1927
Kuollut: 28. syyskuuta 2003 (76 vuotta) East Orange, New Jersey
Kansalaisuus:   Yhdysvallat
Tennispelaaja
Pituus:  1,80  m
Kätisyys:  oikeakätisyys
Palkintorahat:  0 USD
Kaksinpeli
Voitot/tappiot:  0–0
Grand Slam -turnauksissa
Australian avoimet:  loppuottelu (1957)
Ranskan avoimet:  voitto (1956)
Wimbledon:  voitto (1957, 1958)
Yhdysvaltain avoimet:  voitto (1957, 1958)
Nelinpeli
Voitot/tappiot:  0–0
Aiheesta muualla
ITF
Althea Gibson (25. elokuuta 1927 Silver, Etelä-Carolina – 28. syyskuuta 2003 East Orange, New Jersey) oli yhdysvaltalainen tennispelaaja, josta tuli ensimmäinen Yhdysvaltain mestaruuskilpailuihin osallistunut afroamerikkalainen urheilija 1950. Hän oli myös ensimmäinen tummaihoinen kaksinpelin mestari Wimbledonissa sekä Ranskan ja Yhdysvaltain mestaruuskilpailuissa. Gibson voitti urallaan kaikkiaan 11 Grand Slam -mestaruutta, joista viisi tuli kaksinpelistä ja kuusi nelinpelistä. Hän oli ensimmäinen tummaihoinen henkilö, jonka Associated Press nimesi vuoden naisurheilijaksi. Hän sai kyseisen tunnustuksen kaksi kertaa, vuosina 1957 ja 1958.
Elämä

Althea Gibson syntyi Etelä-Carolinan Silverissa köyhään perheeseen. Nuoruutensa hän vietti New Yorkin Harlemissa. Hänen perheensä eli sosiaaliturvan varassa, ja nuori Althea kohtasi suuria vaikeuksia niin koulussa kuin kotona, josta hän karkasi useita kertoja. Havaittuaan Gibsonin pöytätennisharrastuksen muusikko Buddy Walker sai hänet innostumaan tenniksestä, ja Gibson liittyi Harlem Cosmopolitan Tennis Clubin jäseneksi. Myöhemmin hänestä tuli lynchburgilaisen lääkärin, tohtori Walter Johnsonin, suojatti.
Laadukkaan harjoittelun myötä Gibson menestyi erinomaisesti kansallisella tasolla afroamerikkalaisten tennisturnauksia hallinnoineen American Tennis Associationin järjestämissä kisoissa. Lajissa, jossa rotuerottelu oli voimissaan, Gibson sai viimein 23-vuotiaana luvan osallistua Yhdysvaltain mestaruuskilpailuihin vuonna 1950 Alice Marblen kirjoitettua häntä tukevan pääkirjoituksen American Lawn Tennis -lehden numeroon, joka ilmestyi 1. heinäkuuta 1950. Marble mainitsi muun muassa, että jos Gibsonille ei annettaisi mahdollisuutta kilpailla, se olisi hävittämätön leima sitä peliä vastaan, jolle hän oli omistanut suurimman osan elämästään, ja että hän olisi sellaisesta toiminnasta syvästi häpeissään.[lähde? ]
Tämän tapauksen jälkeen Gibson jatkoi pelinsä kohentamista ja kouluttautui samalla. Hän valmistui tennis- ja koripallostipendin turvin Florida A&M Universitystä 1953 ja muutti Missourin Jefferson Cityyn.
Tennisura

Ihonväriin perustuneen rajan rikkouduttua Gibson saattoi nyt viimein kamppailla maailman parhaita pelaajia vastaan. Vuonna 1956 hän voitti ensimmäiset Grand Slam -tittelinsä Ranskan mestaruuskilpailuiden kaksin- ja nelinpelissä. Tuolloin hänen nelinpeliparinaan oli juutalainen englantilaisnainen Angela Buxton. Buxton oli joutunut Gibsonin tavoin muiden pelaajien ja tennisjärjestöjen syrjinnän kohteeksi. Niinpä he päättivät yhdistää voimansa ja saavuttivat suurta menestystä. Buxtonista tuli ensimmäinen juutalainen ja Gibsonista ensimmäinen afroamerikkalainen Wimbledon-mestari heidän voittaessaan nelinpelin 1956.
Seuraavana vuonna Gibson voitti ensimmäisenä tummaihoisena Wimbledonin kaksinpelin mestaruuden. Hän vei toistamiseen nimiinsä myös naisten nelinpelin yhdessä Darlene Hardin kanssa. Gibson oli edennyt Yhdysvaltain mestaruuskilpailuissa kaksinpelin loppuotteluun 1956, mutta hävinnyt sen Shirley Fry Irvinille. Vuonna 1957 hän pääsi Australian mestaruuskilpailuissa kaksinpelin finaaliin, mutta kärsi jälleen tappion Irvinille. He kuitenkin muodostivat yhdessä joukkueen ja veivät nelinpelin mestaruuden Buxtonin jouduttua lopettamaan uransa ennenaikaisesti 22-vuotiaana vakavan käsivamman takia.
Wimbledonissa Gibson voitti ensimmäisen kahdesta peräkkäisestä kaksinpelimestaruudestaan. Hänen palatessaan kotimaahansa New Yorkissa järjestettiin serpentiiniparaati hänen kunniakseen. Gibson vastasi suosionosoituksiin voittamalla Yhdysvaltain mestaruuskilpailut. Tuon vuoden saavusten myötä hänestä tuli maailman rankingykkönen ja Associated Press nimesi hänet vuoden 1957 naisurheilijaksi.
Puolustettuaan vuonna 1958 menestyksellisesti Wimbledonin kaksinpelin mestaruuttaan ja voitettuaan siellä kolmannen perättäisen nelinpelitittelinsä Gibson voitti Yhdysvaltain mestaruuskisoissa jälleen naisten kaksinpelin. Associated Press nimesi hänet vuoden naisurheilijaksi toisen kerran peräkkäin. Samana vuonna Gibson lopetti amatööriuransa.
Ennen tenniksen avoimen aikakauden alkua ei kulukorvauksia lukuun ottamatta jaettu palkintorahoja tai tehty mainossopimuksia. Palkintorahoja ansaitakseen pelaajien täytyi luopua amatööristatuksestaan. Naisia varten ei kuitenkaan ollut olemassa ammattilaiskiertuetta, joten Gibsonin pelaaminen rajoittui amatööriuran loppumisen jälkeen näytösturnauksiin.[lähde? ]
Tennisuran jälkeen

Lopettaessaan tennisuransa Gibson kirjoitti omaelämäkertansa I Always Wanted to Be Somebody, joka ilmestyi 1958. Vuonna 1959 hän äänitti albumin Althea Gibson Sings ja esiintyi John Fordin ohjaamassa elokuvassa Ratsuväen urhot. Vuonna 1964 hänestä tuli ensimmäinen Ladies Professional Golf Associationin järjestämissä turnauksissa pelannut afroamerikkalainen. Golfissa hän ei kuitenkaan saavuttanut erityisen suurta menestystä.
Gibson valittiin International Tennis Hall of Famen jäseneksi 1971. Vuonna 1975 hänet nimitettiin New Jerseyn osavaltion urheilukomissaariksi. Myöhemmällä iällään Gibson kärsi aivoverenkiertohäiriöstä ja aivoaneurysmasta.
1950-luvulla tennispelaajat eivät ansainneet rahaa, ja Gibsonin taloudellinen tilanne heikkeni vuosien varrella. 1990-luvulla Gibson oli omien sanojensa mukaan itsemurhan partaalla, eikä varattomuutensa vuoksi kyennyt rahoittamaan lääkitystään tai maksamaan vuokraansa. Kun Angela Buxton sai tämän tietoonsa, hän pyrki järjestämään Gibsonille apua erääseen tennisjulkaisuun kirjoitetun kirjeen avulla. Tämän seurauksena Gibsonille tulvi eri puolilta maailmaa lahjoituksia, joita kertyi lopulta yhteensä lähes miljoonan dollarin arvosta.
Gibson kuoli 76-vuotiaana 2003 New Jerseyn East Orangessa hengitysvajaukseen. Yhdysvaltain avoimen tennisturnauksen avajaisissa 2007 Gibsonin voitosta Yhdysvaltain mestaruuskilpailuissa 1957 tuli kuluneeksi 50 vuotta, ja Gibson nimettiin juhlavuoden kunniaksi Yhdysvaltain avointen Mestareiden kentän jäseneksi.
Grand Slam -finaalit kaksinpelissä > Voitot (5)

| Vuosi | Turnaus | Vastustaja loppuottelussa | Loppuottelun tulos  |
| --- | --- | --- | --- |
| 1956 | Ranskan mestaruuskilpailut |  Angela Mortimer Barrett | 6–0, 12–10 |
| 1957 | Wimbledon |  Darlene Hard | 6–3, 6–2 |
| 1957 | Yhdysvaltain mestaruuskilpailut |  Louise Brough Clapp | 6–3, 6–2 |
| 1958 | Wimbledon (2) |  Angela Mortimer Barrett | 8–6, 6–2 |
| 1958 | Yhdysvaltain mestaruuskilpailut (2) |  Darlene Hard | 3–6, 6–1, 6–2 |
Grand Slam -finaalit kaksinpelissä > Loppuottelutappiot (2)

| Vuosi | Turnaus | Vastustaja loppuottelussa | Loppuottelun tulos  |
| --- | --- | --- | --- |
| 1956 | Yhdysvaltain mestaruuskilpailut |  Shirley Fry Irvin | 6–3, 6–4 |
| 1957 | Australian mestaruuskilpailut |  Shirley Fry Irvin | 6–3, 6–3 |
Aiheesta muualla

Wikimedia Commonsissa on kuvia tai muita tiedostoja aiheesta .
Althea Gibson Website (englanniksi)
Aarne Taiminen

Aarne Taiminen (6. helmikuuta 1900 – 29. joulukuuta 1986) oli suomalainen pesäpalloilija.
Aarne Taiminen oli ammatiltaan liikemies. Pesäpalloa hän pelasi HPL:n edustusjoukkueessa 1921–1925 lukkarina ja etukentällä ja voitti pelaajaurallaan kolme Suomen mestaruutta 1922–1924. Taiminen oli HPL:n perustajajäsen ja toimi seuran puheenjohtajana 1925–1926 ja 1927–1930, sekä johtokunnassa 1921–1923, 1925–1926 ja 1927–1930. Taiminen oli myös mailatoimikunnan perustajajäsen ja pesäpallotuomari.
Saavutukset > Pelaajana

3 SM-kultaa: 1922, 1923, 1924
1 SM-pronssi: 1925
Adeline Boutain

| Adeline Boutain |
| --- | --- |
 Adeline Boutainin muotokuva, 1862-1946. Hän oli ranskalainen valokuvaaja ja postikorttikustantaja.
Henkilötiedot
Syntynyt: 1862 Machecoul, Ranska
Kuollut: 1946 Croix-de-Vie, Ranska
Kansalaisuus:  Ranskalainen
Taiteilija
Ala:  Valokuvaus
Adeline Boutain (1862, Machecoul, Ranska – 1946, Croix-de-Vie, Ranska) oli ranskalainen valokuvaaja. Hän oli kiinnostunut aiheista jotka liittyivät Ranskaan, ja kuvasi paljon kaupunki- ja merimaisemia, katunäkymiä, rakennuksia, nähtävyyksiä ja uskonnollisia sekä maallisia tapahtumia. Hänen valokuviaan käytettiin paljon postikortteina.
Hän meni naimisiin 9. toukokuuta vuonna 1881, Machecoulissa hänen serkkunsa Yves Gaspard Boutainin kanssa, joka oli syntynyt Pornicissa 21.10.1855. He saivat kaksi kaksi lasta. Boutain kuoli Saint-Gilles-Croix-de-Viessä vuonna 1946.
Ateenan raitiotieliikenne

| Ateenan raitiotieliikenne Τραμ Αθήνας |
| --- | --- |
 Raitiovaunu Palaió Fáliron pysäkillä
Tyyppi:  raitiotie
Sijainti:  Ateena, Kreikka
Avattu:  1882, 2004
Pituus:  25,9 km 
Pysäkit:  48
Linjoja:  3
Huippunopeus:  70 km/h 
Raideleveys:  1 435 mm 
Liikennöitsijä(t):  STASY Α.Ε.
Ateenan raitioliikenne (kreik. Τραμ Αθήνας, Tram Athínas) on yksi Ateenan metropolialueen julkisen liikenteen muodoista. Nykyisin raitiolinjoja on kolme ja ne kulkevat Ateenan keskustasta eteläisiin esikaupunkeihin.
Historia

Raitiotieliikenne alkoi Ateenassa ensimmäisen kerran vuonna 1882, jolloin hevosraitiotiet aloittivat toimintansa. Raitiotiellä kyettiin yhdistämään Ateenan keskusta ympäröiviin asuinalueisiin, joihin kuuluivat muun muassa Ampelókipoi, Kolokynthoú sekä Patísia. Lisäksi Omónoia-aukio liitettiin linjastolla Gkázin, Kerameikóksen sekä Sýntagman asuinalueisiin. Ateenan sähköraitiotie aloitti toimintansa vuonna 1908 ja tällä korvattiin kaupungin hevosraitiotie.
Toisessa maailmansodassa Kreikan miehitys jätti jälkensä raitiotieverkkoon, sillä raitiolinjoja lakkautettiin. Määrätietoinen raitiotieverkoston alasajo alkoi kuitenkin 1950-luvun alussa, jolloin linjoja päätettiin hävittää. Viimeinenkin raitiotielinja hävitettiin vuoden 1977 keväällä.
Ateenan uusi raitiotie aloitti toimintansa vuonna 2004 ennen Ateenan olympialaisia. Raitiotien laajentamista Pireukseen on suunniteltu.
Linjat

| Linja | Reitti | Pysäkkien lkm | Pituus (km) |
| --- | --- | --- | --- |
|  | SEF – Asklipieío, Voúla | 31 | 16,1 |
|  | SEF – Sýntagma | 28 | 14,2 |
|  | Sýntagma – Asklipieío, Voúla | 37 | 18,2 |
Aiheesta muualla

Kuvia tai muita tiedostoja aiheesta Ateenan raitiotieliikenne Wikimedia Commonsissa
STASY. Raitiotieliikenteen liikennöitsijän verkkosivut. (kreikaksi) (englanniksi)
Ateenan metropolialueen eteläosien raideliikenteen linjat (2007). Raitiotielinjat vaaleanvihreällä.
Aure (Sykkylven)

| Aure Sykkylven |
| --- | --- |

 Aure Sykkylven
 Koordinaatit: 62°23′28″N, 6°34′48″E 
Valtio:  Norja
Lääni:  Møre ja Romsdal
Kunta:  Sykkylven
Pinta-ala:  
 – Maa:  3,6 km²
Väkiluku (2023):  4 413
 – Väestötiheys:  1 225,8 as./km²
Infobox OKNimi-testi OK: 
Aure eli Sykkylven on taajama Sykkylvenin kunnassa Møren ja Romsdalin läänissä Norjassa ja kuntansa hallinnollinen keskus. Taajaman pinta-ala on 3,6 neliökilometriä ja asukasluku 4 413 vuonna 2023.
500 Greatest Albums of All Time

500 Greatest Albums of All Time on pääartikkeli Rolling Stone -lehden erikoisjulkaisussa marraskuussa 2003. Luettelo pohjautui 273 eri muusikon, musiikkikriitikon ja musiikkialalla toimivien ihmisten lähettämiin luetteloihin, jotka olivat heidän mielestä parhaat albumit. Luettelossa on useaa eri genreä olevia albumeita, kuten pop, rock, metalli, punk, jazz, folk, blues, soul ja hip hop, sekä näiden sekoituksia.
Luettelo julkaistiin myös kirjana vuonna 2005, esipuheen kirjaan oli kirjoittanut Steven Van Zandt. Luettelo poikkesi hieman lehdessä julkaistusta. Siitä oli poistettu muutamia kokoelma-albumeita, joiden joukossa oli muun muassa Robert Johnsonin The Complete Recordings.
Luettelo on herättänyt myös paljon keskustelua. Jim DeRogatis, entinen Rolling Stonen toimittaja, julkaisi kirjan Kill Your Idols: A New Generation of Rock Writers Reconsiders the Classics. Kirjassa useat nuoremmat kriitikot kiistelevät Rolling Stonen valinnoista ja siitä, miksi Sgt. Pepper’s Lonely Hearts Club Band on valittu parhaaksi albumiksi.
Kuten muutkin Rolling Stonen samantapaiset luettelot koostuvat lähes kokonaan yhdysvaltalaisista ja englantilaisista yhtyeistä. Luetteloon pääsi vain kolme ei-englantilaista albumia: Trans-Europe Express, Buena Vista Social Club ja The Definitive Collection.
Top 10

Sgt. Pepper’s Lonely Hearts Club Band, The Beatles
Pet Sounds, The Beach Boys
Revolver, The Beatles
Highway 61 Revisited, Bob Dylan
Rubber Soul, The Beatles
What’s Going On, Marvin Gaye
Exile on Main St., The Rolling Stones
London Calling, The Clash
Blonde on Blonde, Bob Dylan
The Beatles, The Beatles
Artistit, joilla on eniten albumeita luettelossa

The Beatles – 11 (4 albumia top 10:ssä)
Bob Dylan – 10 (2 albumia top 10:ssä)
The Rolling Stones – 10 (1 albumi top 10:ssä)
Bruce Springsteen – 8
The Who – 7
David Bowie – 6
Elton John – 6
Albumien lukumäärä vuosikymmenien mukaan

1950-luvulta tai aiemmin – 29 albumia (5,8 %)
1960-luvulta – 126 albumia (25,2 %, 7 albumia top 10:ssä)
1970-luvulta – 183 albumia (36,6 %, 3 albumia top 10:ssä)
1980-luvulta – 88 albumia (17,6 %)
1990-luvulta – 61 albumia (12,2 %)
2000-luvulta – 13 albumia (2,6 %)
Aiheesta muualla

Koko luettelo Rolling Stonen sivustolla (Arkistoitu – Internet Archive) (englanniksi)
Český Krumlov

| Český Krumlov |
| --- | --- |
 Český Krumlovin kattoja linnan tornista nähtynä.
 lippu:  vaakuna
 Český Krumlov
 Koordinaatit: 48°48′39″N, 14°18′55″E 
Valtio:  Tšekki
Lääni:  Etelä-Böömi
Piirikunta:  Český Krumlov
Mainittu:  1253
Hallinto:  
 – Pormestari:  Alexandr Nogrády
Pinta-ala:  
 – Kokonaispinta-ala:  22,2 km²
Korkeus:  492 m
Väkiluku (2020)  (arvio):  12 981
 – Väestötiheys:  584,7 as./km²
Aikavyöhyke:  UTC+1
 – Kesäaika:  UTC+2
 
 http://www.ckrumlov.info/ 
Infobox OKVirheellinen NIMI-arvo: 
Český Krumlov (saks. Krumau an der Moldau) on pieni kaupunki Etelä-Böömin läänissä Tšekin tasavallassa. Český Krumlov tunnetaan hienosta arkkitehtuuristaan ja vanhasta kaupunginosasta, joka on Unescon maailmanperintöluettelokohde. Kaupungissa asui vuoden 2020 arvion mukaan 12 981 asukasta.
Nimi

Český Krumlovin nimessä käytetään määrettä Český (böömiläinen), erotukseksi Moravský Krumlovin kaupungista maan kaakkoisosassa Määrissä.
Historia

Ensimmäiset maininnat Český Krumlovista ovat vuodelta 1253, mutta sen aluetta on asutettu jo vuosisatoja ennen tätä. Kaupungin kuuluisa linna perustettiin noin vuonna 1250. Kaupunkia hallitsivat alun perin Vítkovci-suvun Krumlovin haara, mutta kun sen viimeinen edustaja kuoli vuonna 1302, annettiin sen maat Rožmberkovien perheelle. Nämä pitivät kaupunkia hallussaan aina vuoteen 1602 saakka. Suurin osa kaupungin vanhoista rakennuksista on juuri Rožmberkovien aikakaudelta.
Itävallan kuningas Rudolf II:n osti Český Krumlovin linnan vuonna 1602, minkä jälkeen saksanpuhujien määrä ja merkitys kasvoi koko kaupungissa. Vuosina 1622–1719 kaupunkia hallitsivat Eggenbergien aatelisperhe. Tämän jälkeen sitä hallitsivat Schwarzenbergien suku, jonka aikana sen historialliseen keskustaan tehtiin viimeiset suuret muutokset 1700-luvun loppupuolella. Tämän jälkeen se on pitkälti säilynyt alkuperäisessä muodossaan.
Tšekkoslovakian itsenäistyessä vuoden 1918 lopulla kaupungin saksalaisten ja tšekkiläisten asukkaiden välille syntyi yhteenottoja. Saksankielinen kansalliskaarti pyrki liittämään koko nykyisen Etelä-Tšekin alueen vastamuodostettuun Itävallan valtioon, mutta tämä epäonnistui kun Tšekkoslovakian armeija valtasi kaupungin 28. marraskuuta 1918. Vuonna 1920 Český Krumlov sai nykyisen nimensä.
Toisen maailmansodan aikana Český Krumlovissa ei tapahtunut merkittäviä taisteluita eikä kaupunkia pommitettu. Amerikkalaiset joukot vapauttivat kaupungin alkuvuonna 1945, minkä jälkeen sen saksalaisväestö karkoitettiin maasta. Tšekkoslovakian kommunistihallinnon aikana Český Krumlovin historiallinen merkitys tunnustettiin ja se julistettiin yhdeksi maan historiallisista suojelualueista vuonna 1963. Samettivallankumouksen jälkeen Český Krumlov valittiin Unescon maailmanperintöluetteloon vuonna 1992 ja sen rakennuksia on restauroitu ahkerasti.
Hallinto

Český Krumlovin pormestarina on toiminut ANO 2011 -puolueen Alexandr Nogrády vuodesta 2022.
Kulttuuri

Elokuvat Pinokkion seikkailut ja Hostel on kuvattu suurimmaksi osaksi Český Krumlovin kaupungissa.
Ystävyyskaupungit

Hauzenberg, Saksa
Slovenj Gradec, Slovenia
Vöcklabruck, Itävalta
Llanwrtyd Wells, Yhdistynyt kuningaskunta
San Gimignano, Italia
Kaluš, Ukraina
Miami Beach, Yhdysvallat
Virallisten ystävyyskaupunkien lisäksi Český Krumlovilla on ystävälliset suhteet näiden kaupunkien kanssa:
Dubrovnik, Slovenia
Cusco, Peru
Kuressaare, Viro
Linz, Itävalta
Lähde:
Galleria

Panoraama vanhastakaupungista ja linnasta.
Linnantorni
Katunäkymä
Katolinen kirkko
Vanhankaupungin tori
Vltava
Aiheesta muualla

Kuvia tai muita tiedostoja aiheesta Český Krumlov Wikimedia Commonsissa
Matkaopas aiheesta Český Krumlov Wikivoyagessa (englanniksi)
Kaupungin virallinen tietosivu (englanniksi) (saksaksi) (tšekiksi)
Český Krumlov UNESCOn sivuilla (englanniksi) (ranskaksi)
VirtualCzech.cz: Český Krumlov
Unescon maailmanperintökohteet Tšekissä
Kladruby nad Labemin hevostila
Erzgebirgen ja Krušnohořín kaivosalue
Kroměřížin linna
Český Krumlovin historiallinen keskusta
Prahan historiallinen keskusta
Telčin historiallinen keskusta
Holašovicen historiallinen kylä
Pyhän kolminaisuuden pylväs
Juutalaiset korttelit ja Pyhän Prokopiuksen basilika Třebíčissä
Kutná Horan historiallinen keskusta ja kirkot
Lednice-Valticen kulttuurimaisema
Litomyšlin linna
Johannes Nepomukilaisen pyhiinvaelluskirkko
Villa Tugendhat
Abbott Laboratories

| Abbott Laboratories |
| --- | --- |

Tunnuslause:  Life to the Fullest
Osake:  NYSE: ABT
ISIN:  US0028241000
Perustettu:  1888 (Abbott Alkaloidal Company)
Perustaja:  Wallace Calvin Abbott
Kotipaikka:  Lake Bluff, Illinois, Yhdysvallat
Toiminta-alue:  maailmanlaajuinen
Toimiala:  lääketeollisuus ja terveydenhoito
Liikevaihto:  20,2 miljardia USD (2014)
Henkilöstö:  73 000 (2015)
Kotisivu:  www.abbott.com
Infobox OKVirheellinen NIMI-arvo: 
Abbottin ravintovalmistetehdas Irlannin Cootehillissä.
Abbott Laboratories on yhdysvaltalainen pörssiyhtiö, joka toimii maailmanlaajuisesti terveydenhoidon alalla.
Abbott Laboratories -yhtiöstä eriytettiin vuoden 2013 alussa uusi AbbVie-lääkekehitysyhtiö. Jäljelle jäänyt Abbott keskittyy diagnostiikkaan, ravintovalmisteisiin, terveydenhuoltotuotteisiin ja rinnakkaislääkkeisiin.
Yhtiön perusti chicagolainen lääkäri Wallace Calvin Abbott vuonna 1888 nimellä Abbott Alkaloid Company.
Abbott Laboratories -yhtiön tuottamia ravintovalmisteita ja -lisiä ovat muun muassa maitojauheet, Similac-vauvanruoat, Ensure-terveysjuomat, Glucerna, PediaSure, EAS ja ZonePerfect.
Diagnostiikassa Abbott on erikoistunut muun muassa immunologiaan ja verentutkimukseen.
Keväällä 2016 Abbott kertoi ostavansa sydämentahdistimia ja muuta sydäntautien hoitotekniikkaa valmistavan St. Jude Medicalin noin 25 miljardilla dollarilla.
Abbott Suomessa

Abbottin tuotteita on myyty Suomessa 1960-luvulta lähtien. Suomessa toimivan Abbott Oy:n liikevaihto vuonna 2014 oli 23 miljoonaa euroa ja henkilöstömäärä 32.
Aiheesta muualla

Kuvia tai muita tiedostoja aiheesta Abbott Laboratories Wikimedia Commonsissa